Terassilasituksen hintaan vaikuttavat esimerkiksi:
lasitettavan terassin muoto ja pinta-ala
terassilasien korkeus ja lasielementtien lukumäärä
lasitusmenetelmä: puitteellinen vai puitteeton
voidaanko hyödyntää olemassa olevia perustuksia
Kun lähdetään arvioimaan hintaa lasitettavalle terassille, tulee ottaa huomioon ensinnäkin lasitettavan terassin pinta-ala ja muoto. Nyrkkisääntö on, että terassin pinta-alan kasvaessa myös tarvittavien terassilasielementtien määrä kasvaa, joka puolestaan korreloi vahvasti lopullisen hinnan kanssa. Myös terassin muodolla voi olla vaikutusta lasituksen hintaan, sillä esimerkiksi L-muotoisen terassin lasittaminen on haasteellisempaa verrattuna I-muotoisen terassin lasitukseen. Huomionarvoista on myös lasituksen korkeus eli kuinka korkeat lasit terassille halutaan. Korkeammat lasit maksavat pääsääntöisesti enemmän. Jos haluaa selvitä terassin lasittamisesta edullisesti, kannattaa pyrkiä kooltaan hieman pienempään ja matalampaan terassiratkaisuun. Kannattaa muistaa, että lasitetun terassin hinta määräytyy aina tapauskohtaisesti.